6. ΑΝΑΓΚ. ΝΟΜΟΣ υπ’ αριθ. 1159 της 23/29 Μαρτ. 1938 Περί ιδρύσεως Σχολείων της Φιλεκπαιδευτικής Εταιρείας. Άρθρ.1.-Επιτρέπεται εις την Φιλεκπαιδευτικήν Εταιρείαν η ίδρυσις 1)εν Ψυχικώ, προαστείω των Αθηνών, οκταταξίου Γυμνασίου Θηλέων ανεγνωρισμένου ισοτίμου προς τα κρατικά, 2)εν Θεσσαλονίκη, Κερκύρα και Λαρίση ανά ενός οκταταξίου Γυμνασίου και πλήρους δημοτικού σχολείου θηλέων ανεγνωρισμένων επίσης αμφοτέρων ως ισοτίμων προς τα αντίστοιχα κρατικά σχολεία. Το νυν λειτουργούν εν Ψυχικώ παράρτημα του εν Αθήναις εξαταξίου γυμνασίου αναγνωρίζεται ως αυτοτελές γυμνάσιον ισότιμον προς τα δημόσια. Άρθρ.2.-Ορίζεται έδρα της εν Αθήναις Παιδαγωγικής Ακαδημίας της Εταιρείας και του προσηρτημένου εις αυτήν προτύπου δημοτικού σχολείου το προάστειον «Ψυχικό». Επιτρέπεται δε η λειτουργία δημοτικού σχολείου της εταιρείας ανεγνωρισμένου ισοτίμου προς τα κρατικά εν τη πόλει των Αθηνών. Άρθρ.3.-Η τοποθέτησις του διδακτικού προσωπικού του άχρι τούδε λειτουργούντος γυμνασίου και προτύπου δημοτικού σχολείου εις εν Αθήναις και Ψυχικώ γυμνάσια και δημοτικά σχολεία γίνεται δια Β.Δ/τος εκδι(Αντί για τη σελ. 575) Σελ. 575(α) Τεύχος ΙΑ-1-3 Σελ. 97 Φιλεκπαιδευτική Εταιρεία 32.Ζ.ζ.1-6 δομένου τη προτάσει του Υπουργού Θρησκευμάτων και Εθνικής Παιδείας μετά γνωμοδότησιν του Διοικητικού Συμβουλίου της Εταιρείας, λαμβάνοντας υπ’ όψιν τας ανάγκας των σχολείων τούτων. Οι τυχόν υπεράριθμοι καθορίζονται εκάστοτε επί τη βάσει του συνολικού αριθμού του προσωπικού των τε εν Αθήναις και των εν Ψυχικώ σχολείων της Εταιρείας. Άρθρ.4.-Τα ανωτέρω σχολεία θέλουσι λειτουργή κατά τας κειμένας εκάστοτε περί των ομοιοβάθμων δημοσίων σχολείων διατάξεις, επιτρέπεται όμως εις ταύτα παρέκκλισις από του επισήμου αναλυτικού και ωρολογίου προγράμματος κατόπιν εγκρίσεως του Υπουργού Θρησκευμάτων και Εθνικής Παιδείας χορηγουμένης μετά πρότασιν του Διοικητικού Συμβουλίου της Εταιρείας και γνώμην του Ανωτάτου Συμβουλίου Εκπαιδεύσεως. Εκπαιδευτικοί λειτουργοί, υπηρετούντες από ενός έτους τουλάχιστον εις σχολείο, συντηρούμενα δαπάναις της Φιλεκπαιδευτικής εταιρείας Αθηνών, θεωρούνται ως νομίμως διορισθέντες και κατέχοντες τας θέσεις, εν οις υπηρετούσι, καίτοι δεν ετηρήθησαν πάσαι αι διατυπώσεις του διορισμού αυτών εφ’ όσον έχουσι τα νόμιμα προσόντα. 